पाएं अपने शहर की ताज़ा ख़बरें और फ्री ई-पेपरडाउनलोड करें
लुधियाना. नगर निगम की बिल्डिंग शाखा ने बीआरएस नगर मेन रोड पर निर्माणाधीन अवैध बिल्डिंग के पिलर तोड़ डाले। बाद दोपहर बिल्डिंग शाखा पुलिस बल के साथ उक्त बिल्डिंग पर कार्रवाई करने को पहुंची। बिल्डिंग मालिक को इसकी भनक पहले से चल गई थी, इसलिए उक्त बिल्डिंग के आगे तीन चार कार खड़ी कर रास्ता रोक दिया।
इसके बाद पुलिस बल ने बिल्डिंग मालिक को कार हटाने को कहा। बिल्डिंग मालिक व उनके परिजनों ने निगम टीम का विरोध किया। विरोध के चलते ये टीम लौट गई, लेकिन करीब पौने घंटे बाद एटीपी राजिंदर शर्मा की अगुवाई में दोबारा से उक्त बिल्डिंग पर धावा बोलते हुए इसके पिलर तोड़ डाले। गौर हो कि उक्त बिल्डिंग के निर्माण के संबंध में दैनिक भास्कर ने खुलासा किया था।
बिल्डिंग इंस्पेक्टर की कारगुजारी पर उठे सवाल : इस कार्रवाई में स्थानीय बिल्डिंग इंस्पेक्टर की कारगुजारी पर खूब सवाल उठे। कार्रवाई को साथ गई निगम पुलिस ने मौके पर ही बिल्डिंग इंस्पेक्टर रविंदर सिंह वालिया पर आरोप लगाते कहा कि उसकी बिल्डिंग मालिक से मिलीभगत है और इसी के चलते उक्त बिल्डिंग के आगे कार्रवाई से ठीक पहले वाहन खड़े कर दिए।
विरोध के चलते ये टीम मौके से लौटी तो बाद में निगम पुलिस ने इसकी शिकायत अतिरिक्त कमिश्नर ईशा कालिया को कर दी। जिस पर कालिया ने जोन ए में बैठे एटीपी राजिंदर शर्मा को तुरंत जाकर उक्त बिल्डिंग पर कार्रवाई करने को कहा। इसके बाद उन्होंने दोबारा टीम को एकत्र कर इस पर कार्रवाई करते इसके पिलर तोड़ डाले।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn